এম. হাশেম পেসারান

**মোহাম্মদ হাশেম পেসারান** (জন্ম ৩০ মার্চ ১৯৪৬) একজন ব্রিটিশ–ইরানি অর্থনীতিবিদ।

তিনি ইংল্যান্ডের সলফোর্ড বিশ্ববিদ্যালয় থেকে অর্থনীতিতে বিএসসি এবং কেমব্রিজ বিশ্ববিদ্যালয় থেকে অর্থনীতিতে পিএইচডি ডিগ্রি লাভ করেন।

এর আগে পেসারান কেমব্রিজ বিশ্ববিদ্যালয়ের অর্থনীতি অনুষদের অধ্যাপক এবং ট্রিনিটি কলেজ, কেমব্রিজের একজন প্রফেসরিয়াল ফেলো ছিলেন। তিনি ২০০৫ সাল থেকে ইউনিভার্সিটি অব সাউদার্ন ক্যালিফোর্নিয়ায় জন এলিয়ট ডিস্টিংগুইশড চেয়ার ইন ইকোনমিক্স হিসেবে দায়িত্ব পালন করছেন। তিনি ইউএসসি ডর্নসাইফ সেন্টার ফর অ্যাপ্লাইড ফিনান্সিয়াল ইকোনমিক্স রিসার্চ-এর পরিচালক হিসেবেও কাজ করছেন। ২০১৩ সালের জানুয়ারিতে তাকে ইউএসসি-র একজন ডিস্টিংগুইশড প্রফেসর করা হয়।

তিনি ইরানের কেন্দ্রীয় ব্যাংকের অর্থনৈতিক গবেষণা বিভাগের প্রধান এবং ইরানের শিক্ষা মন্ত্রণালয়ের আন্ডার-সেক্রেটারি হিসেবে দায়িত্ব পালন করেছেন। এছাড়াও তিনি ক্যালিফোর্নিয়া বিশ্ববিদ্যালয়, লস অ্যাঞ্জেলসে অর্থনীতির অধ্যাপক এবং অ্যাপ্লাইড ইকোনোমেট্রিক্স প্রোগ্রামের পরিচালক ছিলেন। তিনি ভিয়েনার ইনস্টিটিউট অফ অ্যাডভান্সড স্টাডিজ, পেনসিলভেনিয়া বিশ্ববিদ্যালয় এবং ইউনিভার্সিটি অব সাউদার্ন ক্যালিফোর্নিয়ায় ভিজিটিং প্রফেসর হিসেবে দায়িত্ব পালন করেছেন।

তিনি ব্রিটিশ অ্যাকাডেমির একজন ফেলো, ইকোনোমেট্রিক সোসাইটির ফেলো এবং জার্নাল অফ ইকোনোমেট্রিক্সের ফেলো। তিনি লন্ডনের দ্য ইনস্টিটিউট অফ পেট্রোলিয়াম থেকে ১৯৯০ সালে জর্জ সেল প্রাইজ লাভ করেন। ১৯৯০ ও ১৯৯১ সালের মধ্যে প্রকাশিত সেরা নিবন্ধের জন্য ১৯৯২ সালে দ্য ইকোনমিক জার্নাল থেকে রয়্যাল ইকোনমিক সোসাইটি প্রাইজ পান। এছাড়াও ২০০২–২০০৪ সালের সেরা পেপারের জন্য লং রান স্ট্রাকচারাল মডেলিং-এর ওপর তার নিবন্ধের জন্য যৌথভাবে ইকোনোমেট্রিক রিভিউস বেস্ট পেপার অ্যাওয়ার্ড লাভ করেন।

পেসারান জার্নাল অফ অ্যাপ্লাইড ইকোনোমেট্রিক্স-এর প্রতিষ্ঠাতা সম্পাদক এবং অক্সফোর্ড ইউনিভার্সিটি প্রেস থেকে প্রকাশিত একটি ইকোনোমেট্রিক সফটওয়্যার প্যাকেজ মাইক্রোফিট (সংস্করণ ১–৫)-এর সহ-বিকাশকারী।

তিনি আরব দেশসমূহ, ইরান ও তুরস্কের জন্য ইকোনমিক রিসার্চ ফোরামের ট্রাস্টি বোর্ডের সদস্য ছিলেন। ১৯৯৬–২০০০ সময়কালে তিনি বিশ্ব ব্যাংক গোষ্ঠীর মধ্যপ্রাচ্য ও উত্তর আফ্রিকার উপদেষ্টা পরিষদের সদস্য হিসেবেও কাজ করেছেন।

পেসারান অ্যাকর্ন ইনভেস্টমেন্ট ট্রাস্ট এবং কেমব্রিজ ইকোনোমেট্রিক্সের বোর্ডে পরিচালক হিসেবে দায়িত্ব পালন করেছেন। বর্তমানে তিনি ক্যামব্রিজ ইকোনোমেট্রিক্সের সম্মানসূচক সভাপতি। ১৯৯৭ সালে তিনি অলিভার ওয়াইম্যান ইনস্টিটিউটের চার্টার মেম্বার হন এবং ২০০০ সালের জানুয়ারি পর্যন্ত সেখানে দায়িত্ব পালন করেন। ২০০০ থেকে ২০০২ সালের মধ্যে তিনি মার্কিন যুক্তরাষ্ট্রের কানেকটিকাটে টিউডর ইনভেস্টমেন্ট কর্পোরেশনে উন্নয়ন এবং কম্পিউটারাইজড ট্রেডিং সিস্টেমের দায়িত্বপ্রাপ্ত ভাইস-প্রেসিডেন্ট হিসেবে নিযুক্ত ছিলেন। ২০০৪ সালের অক্টোবরে তিনি ইউএসসি কলেজ ইনস্টিটিউট ফর ইকোনমিক পলিসি রিসার্চের পরিচালক হিসেবে নিযুক্ত হন।

অর্থমিতি, ব্যবহারিক অর্থসংস্থান, সামষ্টিক অর্থনীতি এবং ইরানি অর্থনীতির ওপর তার ২০০টিরও বেশি প্রকাশনা রয়েছে। তিনি খনিজ তেল ও মধ্যপ্রাচ্যের অর্থনীতির ওপর একজন বিশেষজ্ঞ।

তার মেয়ে ইভালেইলা পেসারান কেমব্রিজ বিশ্ববিদ্যালয়-এর মারি এডওয়ার্ডস কলেজে রাজনীতি ও আন্তর্জাতিক সম্পর্ক বিভাগের লেকচারার ও ফেলো। তিনি *ইরানের অর্থনৈতিক স্বাধীনতার সংগ্রাম* বইটির লেখক। তার ছেলে বিজন পেসারান পেনসিলভেনিয়া বিশ্ববিদ্যালয়ে নিউরোসার্জারি ২-এর রবার্ট এ. গ্রফ প্রফেসর এবং নিউরোসায়েন্স ও বায়োইঞ্জিনিয়ারিংয়ের অধ্যাপক।

## নির্বাচিত প্রকাশনা
পূর্ণ তালিকার জন্য ক্যামব্রিজ বিশ্ববিদ্যালয়ে তার ব্যক্তিগত হোমপেজ দেখুন।
* 
* 
* 
* 
* 
* 
* 
* 
* 

## তথ্যসূত্র

## বহিঃসংযোগ
* Personal Website, দ্য ফ্যাকাল্টি অফ ইকোনমিক্স, ক্যামব্রিজ ইউনিভার্সিটি।

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরানি বংশোদ্ভূত ব্রিটিশ ব্যক্তি
বিষয়শ্রেণী:ইরানি অর্থনীতিবিদ
বিষয়শ্রেণী:ব্রিটিশ অর্থনীতিবিদ
বিষয়শ্রেণী:সলফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ট্রিনিটি কলেজ, কেমব্রিজের ফেলো
বিষয়শ্রেণী:শিরাজের ব্যক্তি
বিষয়শ্রেণী:ইকোনোমেট্রিক সোসাইটির ফেলো
বিষয়শ্রেণী:ব্রিটিশ অ্যাকাডেমির সভ্য